Súťažná výzva

**Nové logo pre MARIANUM – Pohrebníctvo mesta Bratislava**

Návrh nového loga organizácie a spracovanie dizajn manuálu

MARIANUM – Pohrebníctvo mesta Bratislava vyhlasuje súťaž na nové logo a spracovanie dizajn manuálu. Súťaž je určená pre profesionálky a profesionálov z oblasti komunikačného dizajnu, fyzické aj právnické osoby.

Súťaž bude prebiehať v dvoch kolách, pričom **prvé kolo** pozostáva zo zaslania **portfólia relevantných prác z oblasti tvorby log a vizuálnej identity. Do druhého kola** na základe hodnotenia odbornej komisie postúpia traja finalisti, ktorí vypracujú návrh na nové logo. Víťaz druhého kola pre MARIANUM následne vypracuje dizajn manuál používania loga.

Prihlášky spolu s podkladmi do prvého kola je potrebné zaslať prostredníctvom SW JOSEPHINE - link :

<https://josephine.proebiz.com/sk/tender/14813/summary>

do termínu: **Piatok 8.10.2021 do 11:00**

**1. Odmeny a predpokladaná výška zákazky:**

1. kolo – bez odmeny

2. kolo – odmena (skicovné) za vypracovanie súťažného návrhu: 150,- €\* (vrátane víťaza)

Predpokladaná hodnota zákazky pre víťaza: 3 300,- €\*

\* pre subjekty ktoré sú platcami DPH platia uvedené sumy vrátane DPH 20%

**2. Odborná komisia:**

→ Mgr. art. Martin Bajaník, grafický dizajnér

→ Mgr. art. Ondrej Bódiš, grafický dizajnér, oddelenie komunikácie a marketingu hlavného mesta Slovenskej republiky Bratislavy

→ Mgr. art. Ivan Galdík, grafický dizajnér, oddelenie komunikácie a marketingu hlavného mesta Slovenskej republiky Bratislavy

→ Ivan Bašnák, MSc, vedúci oddelenia komunikácie a marketingu hlavného mesta Slovenskej republiky Bratislavy

→ Ing. Robert Kováč, riaditeľ organizácie Marianum

→ Mgr. Katarína Šemberová, vedúca oddelenia komunikácie a obchodu organizácie Marianum

**3. Harmonogram súťaže:**

Vyhlásenie súťaže:

1. október 2021

Termín na odovzdanie podkladov do 1. kola:

8. október 2021 do 11:00 hod.

Vyhlásenie vyhodnotenia 1. kola:

20. október 2021

Oslovenie finalistov 2. kola:

21. október 2021

Termín na odovzdanie návrhov do 2. kola:

4. november 2021 do 09:00 hod.

Online prezentácia návrhov pred odbornou komisiou:

08. – 12. november 2021

Vyhlásenie výsledkov 2. kola:

17. november 2021

Predpokladaná spolupráca s víťazom:

november – december 2021

**4. Formuláre k prihláseniu:**

Príloha č. 1 Prihláška do súťaže návrhov a čestné vyhlásenie

Príloha č. 2 Návrh na plnenie kritérií Súťažná ponuka – Cenová ponuka

**5. Doplňujúce informácie na základe prijatých otázok:**

*Môžem predložiť v treatmente viaceré nápady alebo iba jeden?*

Nápadov je možné predložiť viac, cenová ponuka však musí byť len jedna. Bez ohľadu na počet návrhov je potrebné dodržať stanovený rozsah treatmentu.

*Je možné začleniť do portfólia aj práce, ktoré sú „in progress"?*

*To znamená také, na ktorých ešte pracujeme resp. ich finalizujeme, ale v tomto momente ešte nie sú zverejnené?*

Áno, je možné začleniť aj ešte nezverejnené práce, ale je potrebné na ich stav upozorniť.

*Môžu sa do súťaže zapojiť aj grafici z cudzej krajiny?*

Pri dodržaní komunikačného jazyka súťaže (slovenský) nie je účasť uchádzačov z iných krajín ako Slovenska vylúčená.

**6. Logo a dizajn manuál Logo by malo spĺňať tieto kritériá:**

1. Malo by byť jednoduché, rozpoznateľné, vizuálne príťažlivé a súčasné

2. Musí fungovať vo farbe aj v čiernobielej verzii

3. Musí fungovať aj v malých veľkostiach (vizitka, hlavičkový papier, footer na webe...)

4. Malo by obsahovať viacero textových variantov:

a. Celé znenie – „Marianum“ + „pohrebníctvo mesta Bratislava“

b. Verzia iba s názvom „Marianum“

c. V prípade, že logo obsahuje nejaký grafický prvok ako symbol/kresba, malo by fungovať aj samostatne bez textu ako „pečiatka“

5. Typografia loga musí byť jasná, čitateľná a vyvážená.

**Dizajn manuál loga by mal obsahovať tieto zásady jeho používania:**

1. Špecifikovanie farebnosti – možné farebnosti loga, zakázané farebné varianty prípadne farebné kombinácie (zachovať čitateľnosť loga).

2. Špecifikovanie použitia loga na podklade – možné použitie loga na farebných plochách, fotografiách atď. (zachovať čitateľnosť loga)

3. Priestorové ohraničenie loga - vymedzenie okrajov loga, zadefinovanie „vzduchu“ okolo loga, ktorý ho bude oddeľovať od ostatných grafický elementov (napr. na webovej stránke alebo rôznych tlačených aplikáciách)

4. Špecifikovanie kompozičných variantov loga – horizontálna, vertikálna a verzia do štvorca (ak to návrh dovoľuje), zakázané deformácie a kompozície

5.Špecifikovanie použitie loga v exteriérovom a interiérovom informačnom systéme. Návrh musí obsahovať riešenie pre 2ks vstupných tabúľ. [Viď link](https://magistratba-my.sharepoint.com/:f:/g/personal/ondrej_bodis_bratislava_sk/En5rMtxKA9VFquFrCTgTLNUBUyj5U7PPGTE2KUU4gsFQ5g?e=NHcm0e).

6. Špecifikovanie použitia loga pri označovaní vozidiel organizácie. Ukážka typu vozidla [viď link](https://magistratba-my.sharepoint.com/:f:/g/personal/ondrej_bodis_bratislava_sk/En5rMtxKA9VFquFrCTgTLNUBUyj5U7PPGTE2KUU4gsFQ5g?e=NHcm0e). Pri označení vozidla by malo byť uvedené nie len logo, ale aj webová stránka [www.marianum.sk](http://www.marianum.sk)

**Komunikácia:**

Komunikácia medzi verejným obstarávateľom a záujemcami/uchádzačmi sa uskutočňuje v štátnom (slovenskom) jazyku výhradne prostredníctvom IS JOSEPHINE, prevádzkovaného na elektronickej adrese: <https://josephine.proebiz.com/sk/>. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

Každý hospodársky subjekt/záujemca má možnosť registrovať sa do systému JOSEPHINE. Samostatný dokument Technické nároky systému JOSEPHINE si môžete stiahnuť [TU](https://store.proebiz.com/docs/josephine/sk/Technicke_poziadavky_sw_JOSEPHINE.pdf).

Predkladanie ponúk je pri zákazkách s nízkou hodnotou umožnené aj neautentifikovaným hospodárskym subjektom.

[Skrátený návod registrácie](https://store.proebiz.com/docs/josephine/sk/Manual_registracie_SK.pdf) rýchlo a jednoducho prevedie procesom registrácie v systéme na elektronizáciu verejného obstarávania JOSEPHINE, vrátane opisu základných obrazoviek systému. Ak je odosielateľom zásielky verejný obstarávateľ, tak záujemcovi, resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca, resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácií s verejným obstarávateľom.

Ak je odosielateľom informácie záujemca, resp. uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétnej zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

[Skrátený návod](https://store.proebiz.com/docs/josephine/sk/Skrateny_navod_ucastnik.pdf) rýchlo a jednoducho prevedie uchádzača procesom prihlásenia, posielania správ a predkladaním ponúk v systéme na elektronizáciu verejného obstarávania JOSEPHINE. Pre lepší prehľad uchádzač nájde tiež opis základných obrazoviek systému. V prípade potreby je možné kontaktovať linku podpory Houston PROEBIZ na t. č. +421 220 255 999 alebo e-mailom na: houston@proebiz.com.

**Identifikácia verejného obstarávateľa /obstarávateľa**

Názov: MARIANUM – Pohrebníctvo mesta Bratislavy

Sídlo: Šafárikovo námestie 3, 811 02 Bratislava

IČO: 17330190

Kontaktné osoby: 1. Ing, Milan Hamala,

E-mail: [milan.hamala@marianum.sk](mailto:milan.hamala@marianum.sk)

Telefón: +421 2 50 700 118 ,

2. Mgr. Katarína Šemberová

E-mail: [katarina.semberova@marianum.sk](mailto:katarina.semberova@marianum.sk)

Telefón: +421 948 041 233